Tomoshabinlar mehriga sazovor bo‘lgan eng go‘zal turk aktrisalari (foto)

Nafaqat aktyorligi, balki go‘zalligi bilan ham tomoshabinlar qalbidan joy olgan turk aktrisalarini e’tiboringizga havola etamiz.

Turk melodramasidagi muhabbat intrigasi va sulolaviy urushlari haqidagi sujetlar so‘nggi paytlarda ko‘proq qiziqish uyg‘otmoqda va ularni asosan ayol tomoshabinlar tomosha qiladi. Shuning uchun bo‘lsa kerak, turk aktyorlari turk aktrisalariga qaraganda hech bo‘lmaganda Instagram’dagi obunachilar soni yoki gonorar miqdoriga ko‘ra bir necha baravar mashhurroq. Biroq turk aktrisalarining ham sodiq tomoshabinlari bor. Quyida turk kino va seriallari olamiga kirib borib, millionlar qalbini zabt etgan aktrisalarning bir nechtasi bilan tanishib chiqing.
Neslihan Atagul

“Sevgi iztirobi” va “Elchining qizi”seriallarining yulduzi Neslihan Atagul atigi 29 yoshda, ammo bu yoshda u allaqachon o‘z vatani va xorij bo‘ylab mashhurlikka erishgan. Uning arsenalida Yaponiyadan Rossiyaga qadar butun dunyoda olingan ko‘plab aktyorlik mukofotlari mavjud. U nafaqat seriallarda, balki filmlarda ham ishtirok etadi. O‘zining yorqin qiyofasi tufayli aktrisa ko‘pincha reklamalarda ham suratga tushadi. Neslihan ham omma oldida makiyajsiz ko‘rinishni yaxshi ko‘radi va shu bilan turk go‘zallaridan biri bo‘lib qolayotgani barchani hayratda qoldiradi.
Bahar Shaxin

Anqaralik aktrisa hozir 24 yoshda. Shaxin 21 yoshida qorachoylar oilasining og‘ir tarixi haqida serialda rol o‘ynay boshladi. Shaxinning boshqa turk aktyorlari bilan munosabatlari matbuotda tinmay muhokama qilinadi. Ammo aktrisa kimni umr yo‘ldoshi sifatida tanlashi barchani qiziqtirmoqda.
Deniz Ugur

“Zolim Istanbul” serialida bosh rolni ijro etgan 48 yoshli aktrisa Deniz Ugurdir. Deniz muntazam ravishda Turkiyaning eng jozibali aktrisalari ro‘yxatiga kiradi va ommaviy axborot vositalari uning qanday qilib yosh ko‘rinishga ega ekaniga doimo qiziqadi. Denis esa o‘z sirini oshkor qilmaydi.
Dilyara O‘ztunch

2013-yilda namoyish etilgan “Ishq sohillari” seriali butun dunyo tomoshabinlarini bir qancha go‘zal turk aktrisalari bilan tanishtirdi. Serial premyerasi paytida Dilyara O‘ztunch 25 yoshda edi va melodrama muxlislari uni Gollivud go‘zali sifatida eslab qolgan
Seda Turkmen

Izmirlik aktrisa Seda Turkmen bugun 35 yoshda. Aytgancha, uning eri ham aktyor – Bora Akkash. “Ishq sohillari” serialidagi Fahriye roli uning debyuti bo‘lib, bu kino sanoatiga yo‘l ochdi. Seda o‘ziga xos Yaqin Sharq qiyofasiga ega, Shuningdek, u har yili eng go‘zal turk aktrisalari qatoriga kiradi. Tabloidlarning diqqat-e’tibori tufayli uning Akkash bilan ajrashishi haqidagi mish-mishlar muntazam ravishda tarmoqda paydo bo‘ladi, ammo Instagram’da aktrisa bu shunchaki mish-mish ekaniga ishontirmoqda.
Birje Akalay

“Qora-oq sevgi” melodramasi yulduzi hali filmlarda rol o‘ynamagan, lekin teatr tanqidchiligida o‘qigan. O‘sha paytda ham u “Turkiya go‘zali” tanlovida 3-o‘rinni egallagan. Bugun Birja 37 yoshda, u “Bobil” va “Oxirgi yoz” seriallarida ishtirok etdi.  Biroq, uning eng mashhur roli  “Qora-oq sevgi” filmidagi shifokor Asli qahramonidir.
Dilan Chichek Deniz

Dilan 16 yoshida model sifatida “Elidor Miss Turkey” go‘zallik tanlovida ishtirok etdi va u yerda ikkinchi o‘rinni egalladi. Mayami shahrida bo‘lib o‘tgan “Koinot go‘zali” tanlovida Turkiya nomidan qatnashdi. Dilan bir vaqtning o‘zida kino olamiga kirib keldi va darhol eng go‘zal aktrisalardan biri maqomini oldi.
Esra Bilgich

“Ertug‘rul” tarixiy drama bo‘lib, “Muhtasham yuz yil” serialidan yillar yillar o‘tib suratga olingan. Serial butun dunyoga aktrisaning dramatik iste’dodi va noyob go‘zalligini ochib berdi. U doimiy ravishda tarixiy liboslarda tomoshabinlar oldiga chiqadigan Halime Xotun obrazi bilan yodda qoldi. Suratga tushishdan tashqari Esra yorqin uslubni yaxshi ko‘radi, shuning uchun jamiyat suratkashlari uning ommaviy chiqishlarini kuzatishni yaxshi ko‘radi.